
Grozījumi Patērētāju tiesību aizsardzības likumā
Izdarīt Patērētāju tiesību aizsardzības likumā (Latvijas Republikas Saeimas un Ministru Kabineta Ziņotājs, 1999, 9. nr.; 2002, 1. nr.; 2003, 11. nr.; 2004, 11. nr.; 2005, 24. nr.; 2007, 9., 12. nr.; 2008, 15. nr.; 2009, 13. nr.; Latvijas Vēstnesis, 2009, 194. nr.; 2010, 183., 206. nr.; 2011, 96. nr.; 2013, 193. nr.; 2014, 92., 189. nr.; 2015, 42., 118., 127. nr.; 2016, 123. nr.; 2018, 204. nr.; 2019, 248.A nr.; 2021, 79.A, 104. nr.; 2022, 43. nr.; 2023, 123., 190., 246. nr.; 2024, 38., 107. nr.; 2025, 124. nr.) šādus grozījumus:
1. 8. pantā:
papildināt 1.1 daļu ar 7. punktu šādā redakcijā:
"7) citu finanšu pakalpojumu sniedzēju, kas nav minēts šīs daļas 1., 2., 4., 5. un 6. punktā un kura darbībai atļauju ir izsniegusi Latvijas Banka, un kuram citos normatīvajos aktos ir paredzētas tiesības sniegt patērētāju kreditēšanas pakalpojumu.";
izslēgt 1.2 daļu;
izteikt 1.3 daļu šādā redakcijā:
"(13) Speciālā atļauja (licence) tiek izsniegta uz nenoteiktu laiku. Latvijas Banka nosaka prasības un kārtību speciālās atļaujas (licences) izsniegšanai, anulēšanai un darbības apturēšanai, tajā skaitā prasības par pamatkapitālu, prasības attiecībā uz kapitālsabiedrības padomes un valdes locekļiem, kā arī citas prasības, kādām jāatbilst kapitālsabiedrībai, lai tā varētu saņemt speciālo atļauju (licenci).";
papildināt pantu ar 1.5 un 1.6 daļu šādā redakcijā:
"(15) Kapitālsabiedrība, kura vēlas saņemt speciālo atļauju (licenci), maksā Latvijas Bankai 2500 euro par speciālas atļaujas (licences) saņemšanai iesniegto dokumentu un informācijas izskatīšanu.
(16) Kapitālsabiedrība, kas saņēmusi speciālo atļauju (licenci), maksā Latvijas Bankai 5000 euro gadā un papildus līdz 0,033 procentiem (ieskaitot) no kapitālsabiedrības vidējās patērētājiem izsniegto kredītu kredītportfeļa apjoma vērtības katrā kalendāra gada ceturksnī, bet kopējā tās maksa Latvijas Bankai nepārsniedz 100 000 euro gadā.";
aizstāt ceturtajā daļā vārdus "Ministru kabinets" ar vārdiem "Latvijas Banka".
2. 8.2 pantā:
aizstāt otrajā daļā vārdus "Patērētāju tiesību aizsardzības centrs" ar vārdiem "Latvijas Banka";
aizstāt trešajā daļā vārdus "reģistrācijas valsts nodevas un ikgadējās uzraudzības valsts nodevas apmēru un tās samaksas kārtību, kārtību, kādā notiek sadarbība ar citu Eiropas Savienības dalībvalstu kompetentajām iestādēm, kā arī prasības kredīta starpniekiem un kredīta starpnieku pārstāvjiem nosaka Ministru kabinets" ar vārdiem "kārtību, kādā notiek sadarbība ar citu Eiropas Savienības dalībvalstu kompetentajām iestādēm, kā arī prasības kredīta starpniekiem un kredīta starpnieku pārstāvjiem nosaka Latvijas Banka";
papildināt pantu ar ceturto un piekto daļu šādā redakcijā:
"(4) Kredīta starpnieks un kredīta starpnieka pārstāvis par reģistrācijai iesniegto dokumentu un informācijas izskatīšanu maksā Latvijas Bankai:
1) fiziska persona – 500 euro;
2) juridiska persona – 1000 euro.
(5) Kredīta starpnieks un kredīta starpnieka pārstāvis maksā Latvijas Bankai ikgadēju maksu:
1) fiziska persona – 250 euro;
2) juridiska persona – 500 euro."
3. Papildināt 10. pantu ar trešo daļu šādā redakcijā:
"(3) Šā panta otrā daļa neattiecas uz finanšu pakalpojumu jomu. Finanšu pakalpojumu jomā minētās prasības un to piemērošanas kārtību nosaka Latvijas Banka."
4. Papildināt 17. pantu ar 3.1 daļu šādā redakcijā:
"(31) Šā panta trešā daļa neattiecas uz finanšu pakalpojumu jomu. Finanšu pakalpojumu jomā minētās prasības un to piemērošanas kārtību var noteikt Latvijas Banka."
5. 24. pantā:
izteikt otro daļu šādā redakcijā:
"(2) Šajā likumā un citos normatīvajos aktos noteikto patērētāju tiesību aizsardzības uzraudzību un kontroli finanšu pakalpojumu jomā veic Latvijas Banka.";
papildināt pantu ar trešo daļu šādā redakcijā:
"(3) Latvijas Banka patērētāju tiesību aizsardzību finanšu pakalpojumu jomā nodrošina:
1) veicot tirgus uzraudzību un kontroli finanšu pakalpojumu jomā;
2) izsniedzot, apturot un anulējot speciālo atļauju (licenci);
3) reģistrējot un uzraugot kredīta starpniekus un kredīta starpnieku pārstāvjus;
4) veicot negodīgas komercprakses un reklāmas uzraudzību;
5) izvērtējot par patērētāju tiesību aizsardzības normatīvo aktu pārkāpumiem saņemtos iesniegumus un sūdzības, ņemot vērā iespējamā pārkāpuma būtiskumu un potenciālo kaitējumu patērētāju kolektīvajām interesēm;
6) veicot patērētāju tiesību ievērošanas uzraudzību līgumu projektos un līgumos, ko patērētāji slēdz ar finanšu pakalpojumu sniedzējiem, kā arī veicot normatīvajos aktos paredzētās darbības, lai pakalpojuma sniedzējs grozītu līguma projektu vai pārtrauktu pildīt līguma noteikumus, ja līguma projektā vai noslēgtajā līgumā konstatēti netaisnīgi vai neskaidri noteikumi;
7) sniedzot palīdzību patērētājiem strīdu risināšanā ar finanšu pakalpojumu sniedzējiem;
8) atbilstoši kompetencei veicot citas normatīvajos aktos noteiktās darbības."
6. 25. panta ceturtajā daļā:
papildināt ievaddaļu pēc vārda "funkcijas" ar vārdiem "atbilstoši kompetencei";
izslēgt 6.2 punktu.
7. Papildināt likumu ar 25.3 pantu šādā redakcijā:
"25.3 pants. Ziņošana Latvijas Bankai par iespējamiem un faktiskiem pārkāpumiem finanšu pakalpojumu jomā
(1) Par iespējamiem un faktiskiem šā likuma un uz šā likuma pamata izdoto Latvijas Bankas noteikumu pārkāpumiem finanšu pakalpojumu jomā ikviena persona var ziņot Latvijas Bankai.
(2) Latvijas Banka izveido un uztur efektīvu un uzticamu ziņošanas sistēmu, kas ietver vismaz šādus elementus:
1) kārtību, kādā tiek saņemti ziņojumi par pārkāpumiem un kādā veicama turpmākā rīcība;
2) saskaņā ar normatīvajiem aktiem par fizisko personu datu aizsardzību – tās personas datu aizsardzību, kura ziņo par pārkāpumu, kā arī tās fiziskās personas datu aizsardzību, kura tiek turēta aizdomās par pārkāpuma izdarīšanu;
3) noteikumus par tās personas konfidencialitātes nodrošināšanu, kura ziņo par pārkāpumu, izņemot gadījumu, kad šādu ziņu izpaušanu paredz Latvijas Republikas tiesību akti.
(3) Latvijas Banka nosaka prasības un kārtību ziņošanai par iespējamiem un faktiskiem šā likuma un uz šā likuma pamata izdoto Latvijas Bankas noteikumu pārkāpumiem finanšu pakalpojumu jomā un saņemto ziņojumu apstrādes kārtību."
8. Papildināt 26.1 panta desmito daļu ar 5. punktu šādā redakcijā:
"5) Latvijas Bankā, lai saņemtu palīdzību strīdu finanšu pakalpojumu jomā risināšanā."
9. 26.2 pantā:
izteikt panta nosaukumu šādā redakcijā:
"26.2 pants. Patērētāju tiesību aizsardzības centra un Latvijas Bankas palīdzība strīda risināšanā";
aizstāt pirmajā daļā vārdus "centrs atkarībā" ar vārdiem "centrs vai Latvijas Banka, ja strīds ir par finanšu pakalpojumu, atkarībā";
aizstāt otrajā daļā vārdus "centrs patērētāja" ar vārdiem "centrs vai Latvijas Banka, ja strīds ir par finanšu pakalpojumu, patērētāja".
10. 26.13 pantā:
papildināt pirmo un otro daļu pēc vārda "centrs" ar vārdiem "un Latvijas Banka";
aizstāt trešajā daļā vārdus "centrs ir tiesīgs" ar vārdiem "centrs un Latvijas Banka ir tiesīgi" un vārdus "centra amatpersonām" ar vārdiem "centra un Latvijas Bankas amatpersonām".
11. 26.14 pantā:
papildināt pirmo daļu pēc vārda "centra" ar vārdiem "vai Latvijas Bankas";
papildināt otro daļu pēc vārda "centrs" ar vārdiem "vai Latvijas Banka";
aizstāt trešajā daļā vārdu "centra" ar vārdiem "centra vai Latvijas Bankas" un vārdus un skaitli "centram 24 stundu" ar vārdiem un skaitli "centram vai Latvijas Bankai, ja tā iesniegusi iesniegumu, 24 stundu".
12. 26.15 pantā:
papildināt pirmās daļas ievaddaļu pēc vārda "centrs" ar vārdiem "un Latvijas Banka" un 1. un 2. punktu pēc vārda "centra" ar vārdiem "vai Latvijas Bankas";
aizstāt otrajā daļā vārdu "centru" ar vārdiem "centru vai Latvijas Banku" un vārdus "centrs ir tiesīgs" ar vārdiem "centrs vai Latvijas Banka ir tiesīgi";
aizstāt trešajā daļā un ceturtās daļas ievaddaļā vārdus "centrs ir tiesīgs" ar vārdiem "centrs un Latvijas Banka ir tiesīgi";
papildināt 4.1 daļu pēc vārda "centrs" (attiecīgā locījumā) ar vārdiem "vai Latvijas Banka" (attiecīgā locījumā);
papildināt piekto daļu pēc vārda "centrs" ar vārdiem "Latvijas Banka";
aizstāt sestajā daļā vārdus "centrs ir tiesīgs" ar vārdiem "centrs un Latvijas Banka ir tiesīgi";
aizstāt astotajā daļā vārdus "centrs lēmumā ir tiesīgs" ar vārdiem "centrs un Latvijas Banka lēmumā ir tiesīgi" un vārdu "centru" ar vārdiem "centru un Latvijas Banku".
13. 26.16 pantā:
papildināt pirmo daļu pēc vārda "centra" ar vārdiem "vai Latvijas Bankas";
aizstāt otrajā daļā vārdus "centrs apstiprina" ar vārdiem "centrs vai Latvijas Banka apstiprina" un vārdus "centrs apliecinājumu" ar vārdiem "centrs un Latvijas Banka apliecinājumu";
papildināt trešo daļu pēc vārda "centrs" ar vārdiem "un Latvijas Banka";
papildināt ceturto daļu pēc vārda "centru" ar vārdiem "vai Latvijas Banku".
14. 26.17 pantā:
papildināt pirmo daļu pēc vārda "centram" ar vārdiem "vai Latvijas Bankai";
papildināt trešo daļu pēc vārda "centra" ar vārdiem "Latvijas Bankas".
15. Papildināt 26.18 pantu pēc vārda "centra" ar vārdiem "Latvijas Bankas".
16. Izteikt 26.21 panta pirmās daļas otro teikumu šādā redakcijā: 
"Kvalificētā institūcija informāciju par publicēto aicinājumu paziņo Patērētāju tiesību aizsardzības centram vai Latvijas Bankai, ja prasība saistīta ar pārkāpumiem finanšu pakalpojumu jomā, un attiecīgais informācijas saņēmējs to ievieto savā tīmekļvietnē un sociālajos tīklos."
17. Izteikt 26.27 panta pirmās daļas otro teikumu šādā redakcijā: 
"Kvalificētā institūcija minēto informāciju paziņo Patērētāju tiesību aizsardzības centram vai Latvijas Bankai, ja prasība saistīta ar pārkāpumiem finanšu pakalpojumu jomā, un attiecīgais informācijas saņēmējs to ievieto savā tīmekļvietnē un sociālajos tīklos."
18. Aizstāt 26.28 panta otrajā daļā vārdus "centru par" ar vārdiem "centru un Latvijas Banku, ja prasība saistīta ar pārkāpumiem finanšu pakalpojumu jomā, par".
19. 26.31 pantā:
papildināt otro daļu pēc vārda "centram" ar vārdiem "vai Latvijas Bankai";
papildināt trešo daļu pēc vārda "centram" ar vārdiem "un Latvijas Bankai".
20. Papildināt likumu ar VIII1 nodaļu šādā redakcijā:
"VIII1 nodaļa
Atbildība par patērētāju tiesību pārkāpumiem finanšu pakalpojumu jomā

36.1 pants. Atbildība par patērētāju tiesību pārkāpumiem finanšu pakalpojumu jomā
(1) Par to prasību neievērošanu, kuras piemērojamas patērētāja kreditēšanai pret kustamas lietas ķīlu, Latvijas Banka piemēro brīdinājumu vai soda naudu juridiskajai personai līdz 4300 euro.
(2) Par normatīvajos aktos noteiktā aizlieguma noslēgt patērētāja kreditēšanas līgumu noteiktā laikā pārkāpšanu Latvijas Banka piemēro brīdinājumu vai soda naudu juridiskajai personai līdz 4300 euro.
(3) Par kredīta starpnieka un kredīta starpnieka pārstāvja, kas piedāvā patērētājam kredītu, kura atmaksa nodrošināta ar nekustamā īpašuma hipotēku vai kura mērķis ir iegūt vai saglabāt tiesības uz nekustamo īpašumu, darbību bez reģistrēšanās Kredīta starpnieku un kredīta starpnieku pārstāvju reģistrā Latvijas Banka piemēro soda naudu fiziskajai personai, tostarp valdes loceklim vai pilnsabiedrības biedram, no 280 euro līdz 800 euro, bet juridiskajai personai – no 600 euro līdz 3000 euro.
(4) Par patērētāju kreditēšanas pakalpojumu sniegšanu bez speciālās atļaujas (licences) vai par patērētāju kreditēšanas pakalpojumu sniegšanas turpināšanu pēc speciālās atļaujas (licences) atņemšanas vai anulēšanas Latvijas Banka piemēro soda naudu fiziskajai personai, tostarp valdes loceklim, no 280 euro līdz 2000 euro, aizliedzot valdes loceklim ieņemt noteiktus amatus komercsabiedrībās vai bez tā, bet juridiskajai personai – no 2500 euro līdz 75 000 euro.

36.2 pants. Lēmumu pārsūdzēšanas kārtība
Latvijas Bankas lēmumu tā adresāts var pārsūdzēt Administratīvajā rajona tiesā normatīvajos aktos noteiktajā kārtībā.

36.3 pants. Noilgums
(1) Latvijas Banka ir tiesīga ierosināt lietu viena gada laikā no pārkāpuma izdarīšanas dienas, bet, ja pārkāpums ir ilgstošs, – no pārkāpuma izbeigšanas dienas.
(2) Šā panta pirmajā daļā noteiktā noilguma termiņa skaitīšanu aptur ar lietas ierosināšanas dienu.
(3) Lēmumu par šajā likumā noteikto sankciju Latvijas Banka pieņem viena mēneša laikā no lietas ierosināšanas dienas.
(4) Ja objektīvu iemeslu dēļ šā panta trešajā daļā noteikto termiņu nav iespējams ievērot, to var pagarināt uz laiku, kas nepārsniedz četrus mēnešus no lietas ierosināšanas dienas.
(5) Ja nepieciešams veikt ekspertīzi, lietu izskata un lēmumu pieņem sešu mēnešu laikā no lietas ierosināšanas dienas.
(6) Latvijas Banka izbeidz lietu, ja šajā pantā noteiktajā termiņā nav pieņemts lēmums par šajā likumā noteikto sankciju piemērošanu."
21. Izteikt IX nodaļas nosaukumu šādā redakcijā:
"IX nodaļa
Administratīvie pārkāpumi patērētāju tiesību aizsardzības, tirdzniecības un pakalpojumu sniegšanas jomā, izņemot finanšu pakalpojumu jomu, un kompetence administratīvo pārkāpumu procesā".
22. Izslēgt 37. panta otro, trešo, astoto un devīto daļu.
23. 38. pantā:
aizstāt pirmajā daļā vārdus "otrajā, trešajā, piektajā, septītajā, astotajā un devītajā" ar vārdiem "piektajā un septītajā";
izslēgt trešajā daļā vārdus "otrajā, trešajā un";
izslēgt ceturtajā daļā vārdus "otrajā, trešajā";
izslēgt sesto daļu.
24. Papildināt pārejas noteikumus ar 46., 47., 48., 49., 50., 51., 52., 53., 54., 55., 56., 57. un 58. punktu šādā redakcijā:
"46. Šā likuma 8. panta 1.5 un 1.6 daļa, 8.2 panta ceturtā un piektā daļa, 24. panta trešā daļa, 25.3 pants, 26.1 panta desmitās daļas 5. punkts un VIII1 nodaļa, kā arī grozījumi šā likuma 8.2 panta otrajā daļā, 24. panta otrajā daļā, 25. panta ceturtajā daļā, 26.2, 26.13, 26.14, 26.15, 26.16, 26.17, 26.18, 26.21, 26.27, 26.28 un 26.31 pantā saistībā ar finanšu pakalpojumu jomas uzraudzības nodošanu Latvijas Bankai stājas spēkā 2027. gada 1. janvārī.
47. Grozījumi šā likuma IX nodaļas nosaukumā, 37. pantā attiecībā uz otrās, trešās, astotās un devītās daļas izslēgšanu un 38. panta pirmajā, trešajā, ceturtajā un sestajā daļā saistībā ar iestāžu kompetenci administratīvā pārkāpuma procesa īstenošanā stājas spēkā 2027. gada 1. jūlijā.
48. Šā likuma 9. panta 2.1 daļa, 10. panta trešā daļa un 17. panta 3.1 daļa un grozījumi šā likuma 8. panta 1.3 un ceturtajā daļā un 8.2 panta trešajā daļā stājas spēkā 2028. gada 1. janvārī.
49. Līdz 2028. gada 1. janvārim, kad Ministru kabineta 2011. gada 29. marta noteikumi Nr. 245 "Noteikumi par speciālo atļauju (licenci) patērētāju kreditēšanas pakalpojumu sniegšanai" un Ministru kabineta 2016. gada 13. decembra noteikumi Nr. 772 "Kredīta starpnieku un kredīta starpnieku pārstāvju reģistrācijas noteikumi" zaudēs spēku:
1) ar šajos noteikumos lietoto nosaukumu "Patērētāju tiesību aizsardzības centrs" saprot nosaukumu "Latvijas Banka";
2) nepiemēro minēto noteikumu regulējumu par valsts nodevu samaksu.
50. Līdz grozījumu izdarīšanai Ministru kabineta 1999. gada 18. maija noteikumos Nr. 178 "Kārtība, kādā norādāmas preču un pakalpojumu cenas" šo noteikumu ievērošanu attiecībā uz finanšu pakalpojumu jomu kontrolē Latvijas Banka.
51. Patērētāju tiesību aizsardzības centra līdz 2026. gada 31. decembrim izsniegtās speciālās atļaujas (licences) patērētāju kreditēšanas pakalpojumu sniegšanai, kā arī kredīta starpnieku un to pārstāvju reģistrācija paliek spēkā arī pēc 2027. gada 1. janvāra.
52. Patērētāju kreditēšanas pakalpojumu sniedzēji, kredīta starpnieki un kredīta starpnieka pārstāvji, kuriem saskaņā ar šo likumu ir pienākums maksāt valsts nodevu par to darbības uzraudzību, nemaksā valsts nodevu par 2027. gadu.
53. Līdz 2026. gada 31. decembrim saskaņā ar šo likumu uzsāktos un nepabeigtos administratīvos procesus, tai skaitā lietās par kreditēšanas pakalpojuma sniedzēju licencēšanu, kredīta starpnieku un to pārstāvju reģistrēšanu, kā arī administratīvā pārkāpuma procesus par patērētāju tiesību pārkāpumiem finanšu pakalpojumu jomā Patērētāju tiesību aizsardzības centrs pabeidz, piemērojot tās tiesību normas, kas bija spēkā attiecīgā procesa uzsākšanas dienā.
54. Patērētāju tiesību aizsardzības centrs līdz 2026. gada 31. decembrim nodod Latvijas Bankai dokumentus, informāciju, datubāzes un reģistrus, kas saistīti ar patērētāju kreditēšanas pakalpojumu sniedzēju, kredīta starpnieku un to pārstāvju uzraudzību, izņemot to informāciju un dokumentus, kas nepieciešami iesākto procesu pabeigšanai. Informāciju un dokumentus, kas nepieciešami iesākto procesu pabeigšanai, nodod pēc šo procesu pabeigšanas. Latvijas Banka triju dienu laikā pēc tam, kad no Patērētāju tiesību aizsardzības centra saņemta informācija par reģistrācijas procesa pabeigšanu, veic attiecīgas izmaiņas reģistros.
55. Tiesvedībās finanšu pakalpojumu jomā, kas uzsāktas līdz 2027. gada 1. janvārim un nav pabeigtas līdz dienai, kad stājas spēkā šā likuma grozījumi attiecībā uz finanšu pakalpojumu jomas uzraudzības nodošanu Latvijas Bankai, Patērētāju tiesību aizsardzības centrs saglabā atbildētāja statusu līdz dienai, kad stājas spēkā galīgais tiesas nolēmums.
56. Latvijas Banka, pārņemot patērētāju tiesību aizsardzības uzraudzības funkciju finanšu pakalpojumu jomā, neuzņemas atbildību par tiešiem vai netiešiem zaudējumiem, kas izriet no prasījumiem attiecībā uz Patērētāju tiesību aizsardzības centra pieņemtajiem lēmumiem vai rīcību.
57. 2027., 2028. un 2029. gadā šā likuma 8. panta 1.6 daļā minētajai kapitālsabiedrībai, kas saņēmusi speciālo atļauju (licenci), noteiktā kopējā maksa Latvijas Bankai nepārsniedz 55 000 euro gadā.
58. Ministru kabineta 2016. gada 25. oktobra noteikumi Nr. 691 "Noteikumi par patērētāja kreditēšanu" un Ministru kabineta 2014. gada 21. oktobra noteikumi Nr. 648 "Noteikumi par distances līgumu par finanšu pakalpojumu sniegšanu" ir spēkā līdz 2027. gada 31. decembrim. Ar šajos noteikumos lietoto nosaukumu "Patērētāju tiesību aizsardzības centrs" saprot nosaukumu "Latvijas Banka"."

